જેતપુર સાડી ઉધોગને પ્રદૂષણ બાબતે ગુજરાત પ્રદૂષણ કંટ્રોલ બોર્ડ દ્વારા કારખાનાઓના કેમીકલ યુકત પાણીને શુદ્ધ કરવાના ચાર વોટર ટ્રીટમેન્ટ પ્લાન્ટના વીજ જોડાણ કાપવાનો પીજીવીસએલને હુકમ કરતા જેતપુર સાડી ઉધોગ પ્રદૂષણ બોર્ડના આ કલોઝરના હુકમથી ઘેરા સંકટમાં આવી ગયું હતું અને આ હુકમથી શહેરના અંદાજીત પંદરસો જેટલા સાડીઓના કારખાનાઓના 50 હજાર જેટલા કારીગરો બેરોજગાર બની જવાનો ભય સતાવવા લાગતા ડાઇંગ એસો.ને જેતપુરના ધારાસભ્ય અને કેબીનેટ મંત્રી જયેશ રાદડિયાને વાત કરતાં મંત્રીએ પ્રદૂષણ બોર્ડના અધિકારીઓ સાથે વાટાઘાટો કરી પ્રદૂષણ કંટ્રોલ બોર્ડ દ્વારા ગત 16 ઓગસ્ટના રોજ ડાઇંગ એસો.ને જે પ્રમાણેનું ડાયરેકશન નોટિસ આપી હતી તે બાબતે સોગંધનામું અને બેન્ક ગેરેન્ટી સબમિટ કરાવી આપતા પ્રદૂષણ બોર્ડ દ્વારા માન્ય રાખી ત્રણ મહિના સુધી કલોઝર શરતી રીતે હટાવવાનો હુકમ કરી તેની નકલ પીજીવીસીએલને મોકલી વીજ કનેકશનો હાલ પુરતું ન કાપવા જણાવેલ હતું.